Diari Oficial de la Generalitat Valenciana


Sumari del DOGV 2336, del 01-09-1994 (1994/832303)

RESOLUCIÓ de 14 de juny de 1994, de la Direcció General d'Industria i Energia, per la qual s'autoritza la línia elèctrica aèria de 132 kV entre la ST Uxó Est i la línia la Plana-Sagunt i es declara en concret la seua utilitat pública.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2336

Data del DOGV
:   01-09-1994

Secció del DOGV
:   ALTRES DISPOSICIONS

Número del document
:   1994/832303


Data del document
:   14-06-1994

Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIó de 14 de juny de 1994, de la Direcció General d'Indústria i Energia, per la qual s'autoritza la línia elèctrica aèria de 132 kV entre la ST Uxó Est i la línia la Plana-Sagunt i es declara en concret la seua utilitat pública. [94/5011]  
Vist l'expedient incoat pel Servei Territorial d'Indústria i Energia de Castelló a instància d'Iberdrola, SA, relatiu a l'autorització de línia elèctrica aèria de 132 kV entre la ST Uxó Est i la línia la Plana-Sagunt i la declaració en concret de la seua utilitat pública.  
Atés que la sol·licitud d'autorització indicada ha seguit la tramitació establerta en el Decret 2617/1966 de 20 d'octubre sobre autorització d'Instal·lacions elèctriques; en el Decret 2619/1966 d'aquesta mateixa data, sobre expropiació forçosa en matèria d'Instal·lacions elèctriques i en el Decret 162/90 de 15 d'octubre del Consell de la Generalitat Valenciana pel qual s'aprova el Reglament d'Impacte Ambiental i la Llei 2/1.989 de 3 de març, de la Generalitat Valenciana sobre Impacte Ambiental.  
Ateses les al·legacions presentades en la fase d'informació pública a què es va sotmetre el projecte tècnic i l'estudi d'impacte ambiental.  
Atés que amb data 4 de febrer de 1994, la Conselleria de Medi Ambient formulà una declaració d'impacte ambiental en la qual s'estimava acceptable només als efectes ambientals, la realització del projecte amb les condicions contingudes en l'estudi d'impacte ambiental i les prescripcions que es recullen en la part dispositiva d'aquesta resolució.  
Atés que la finalitat que es persegueix amb l'establiment de la línia és la millora del subministrament d'energia elèctrica en la zona.  
Vist l'informe emés per l'òrgan instructor de l'expedient.  
Aquesta Direcció General resol:  
Primer  
Autoritzar a Iberdrola, SA, la línia elèctrica aèria de 132 kV entre la ST Uxó Est i la línia la Plana-Sagunt i es declara en concret la seua utilitat pública, les característiques principals de la qual són les següents:  
- Tensió: 132 kV.  
- Origen: línia la Plana-Sagunt.  
- Final: ST-Uxó.  
- Longitud: 1,011 Km en recorregut pel terme municipal de la Vall d'Uixó.  
- Suports d'estructura metàl·lica.  
- Conductor alumini-acer 281,1 mm2 de secció (Al 241,7 mm2 + Ac 39,4 mm2).  
- Dos cables de terra d'acer galvanitzat de 50 mm2 de secció  
- Aïllament: cadena de deu elements de disc de vidre E-100/127 de caperutxa i tija.  
- Capacitat de transport màxima 131 MVA.  
La finalitat que es persegueix és millorar el subministrament d'energia elèctrica de la zona.  
Segon  
Declarar en concret la utilitat pública de la instal·lació elèctrica que s'autoritza als efectes assenyalats en la Llei 10/1966, sobre expropiació forçosa i sancions en matèria d'instal·lacions elèctriques, i el seu reglament d'aplicació segons el Decret 2619/66, de 20 d'octubre.  
Tercer  
Aprovar el projecte d'execució i sotmetre'l a les següents condicions:  
1. Les obres hauran de realitzar-se d'acord amb el projecte presentat.  
2. El termini de posada en marxa serà de sis mesos comptadors a partir de la notificació d'aquesta resolució.  
3. El titular comunicarà la terminació de les obres al Servei Territorial d'Indústria i Energia de Castelló a l'efecte de reconeixement definitiu i extensió de l'acta de posada en marxa.  
4. L'administració deixarà sense efecte aquesta resolució en qualsevol moment en què observe l'incompliment de les condicions que s'hi imposen.  
5. Condicions d'ordre mediambiental:  
a) Tots els residus i/o els enderrocs generats en la instal·lació de la línia elèctrica es recolliran i traslladaran a un abocador controlat.  
b) Es restauraran totes les àrees dedicades a la provisió de material i maquinària.  
c) Presentació a la Direcció General de Qualitat Ambiental d'un informe del resultat del programa de vigilància ambiental proposat en l'estudi d'impacte ambiental.  
Contra aquesta resolució, que no posa fi a la via administrativa, podrà interposar-s'hi un recurs ordinari davant el conseller d'Indústria, Comerç i Turisme, en el termini d'un mes contractat a partir del dia de la notificació d'aquesta resolució, de conformitat amb allò que es disposa en l'article 114 en relació amb el 48 de la Llei 30/92 de 26 de novembre, de Règim Jurídic de les Administracions Públiques i del Procediment Administratiu Comú.  
Valencia, 14 de juny de 1994.- La directora general d'Indústria i Energia: Celeste Juan Millet.